ΠΑΝΤΕΙΟ ΠΑΝΕΠΙΣΤΗΜΙΟ

**ΤΜΗΜΑ ΟΙΚΟΝΟΜΙΚΗΣ ΚΑΙ ΠΕΡΙΦΕΡΕΙΑΚΗΣ ΑΝΑΠΤΥΞΗΣ**

# ΤΟΜΕΑΣ ΠΕΡΙΦΕΡΕΙΑΚΗΣ ΕΠΙΣΤΗΜΗΣ

**ΜΑΘΗΜΑ: « ΠΟΛΕΟΔΟΜΙΚΗ ΚΑΙ ΟΙΚΙΣΤΙΚΗ ΑΝΑΠΤΥΞΗ ΚΑΙ ΠΟΛΙΤΙΚΗ »**ΕΞΑΜΗΝΟ: Ζ΄
ΔΙΔΑΣΚOΥΣΑ:
ΚΑΘΗΓΗΤΡΙΑ ΣΤΕΛΛΑ ΣΟΦΙΑ ΚΥΒΕΛΟΥ-ΧΙΩΤΙΝΗ

Συμμετέχει η Υποψήφια διδάκτωρ κ.ΝΕΚΤΑΡΙΑ ΜΑΡΑΒΑ

**Ώρες Διδασκαλίας : 9-11 & 11,30-13,30 Αιθ.2 (Αριστ.)**

**Σκοπός και αντικείμενο του Μαθήματος**

**Σκοπός του μαθήματος** είναι η εξοικείωση των φοιτητών με την πολεοδομική και οικιστική ανάπτυξη δηλαδή με την **αναπτυξιακή διάσταση του πολεοδομικού σχεδιασμού**. Για το σκοπό αυτό : α./ γίνεται θεωρητική προσέγγιση της πόλης β/ παρατίθενται οι στόχοι του πολεοδομικού σχεδιασμού και οι μέθοδοι ικανοποίησης των στόχων αυτών β./ δίδεται άσκηση εφαρμογής των παραπάνω μεθόδων από όπου θα προκύψει η τελική πρόταση πολεοδομικού σχεδιασμού σε μια συγκεκριμένη χωρική ενότητα. **Κύριο αντικείμενο** του μαθήματος αποτελούν οι πολιτικές, οι σχετικοί θεσμοί, καθώς επίσης και οι πρακτικές της εφαρμογής του πολεοδομικού σχεδιασμού στην Ελλάδα. Στο πλαίσιο  αυτό αναλύονται συνοπτικά και ορισμένες θεωρητικές απόψεις γύρω από τις έννοιες του «σχεδιασμού» του χώρου, καθώς επίσης και της «πολιτικής» σε περιφερειακό, μητροπολιτικό και πολεοδομικό επίπεδο. Παράλληλα, παρουσιάζονται με επιλεκτικό τρόπο και οι αντίστοιχες πολιτικές και πρακτικές εφαρμογής του πολεοδομικού σχεδιασμού σε άλλες χώρες, με έμφαση στον ευρωπαϊκό χώρο και με χρήση σχετικών χαρακτηριστικών παραδειγμάτων. Το μάθημα εντοπίζει το ενδιαφέρον του στη σύγχρονη περίοδο, όμως για λόγους καλύτερης κατανόησης της εξέλιξης διαφόρων διαδικασιών στον τομέα της πολιτικής για το πολεοδομικό σχεδιασμό στη χώρα μας, καθώς επίσης και των σχετικών αποτελεσμάτων, η ύλη του μαθήματος συνδέεται συστηματικά και με αναφορές στην ιστορία του πολεοδομικού σχεδιασμού (θεσμικό πλαίσιο, πολιτικές, εφαρμογή) κυρίως κατά τη μεταπολεμική περίοδο. Βασικό συστατικό στοιχείο του μαθήματος, μέσα από το οποίο επιχειρείται η τοποθέτηση του ελληνικού συστήματος πολεοδομικού σχεδιασμού σε ένα ευρύτερο πλαίσιο, αποτελεί επιπλέον η ανάλυση σχετικών κατευθύνσεων, πολιτικών και σχεδιασμών της Ευρωπαϊκής Ένωσης, ειδικότερα δε **των αστικών πολιτικών στο πλαίσιο τόσο της περιφερειακής πολιτικής όσο και της πολιτικής περιβάλλοντος.**

**Λέξεις Κλειδιά:** πολεοδομική πολιτική, οικιστική πολιτική, αστική ανάπτυξη, αστική διαχείριση, αστική διακυβέρνηση

**Περιγραφή του Μαθήματος**

**Α) Θεωρητική προσέγγιση του πολεοδομικού σχεδιασμού**

* Η έννοια του πολεοδομικού σχεδιασμού. Σύντομη ιστορική θεώρηση εξέλιξης του. - Πολεοδομικός σχεδιασμός και ανάπτυξη.
* Διαστάσεις του πολεοδομικού σχεδίου
* Ανασύνταξη των πολιτικών για τις πόλεις με βάση την αειφόρο ανάπτυξη και τις νέες τεχνολογίες
* Συμμετοχικός σχεδιασμός – Ολοκληρωμένη αστική ανάπτυξη «χωρίς αποκλεισμούς»

.

**Β) Ιστορία του πολεοδομικού σχεδιασμού**

* Ιστορικές περίοδοι πολεοδομικού σχεδιασμού στην Ελλάδα
* Ρυθμιστικός σχεδιασμός – Ιστορία – Ρυθμιστικά και στρατηγικά σχέδια
* Προγραμματισμός περιοχών κατοικίας
* Αστική διακυβέρνηση, ιστορία, προκλήσεις και σύγχρονες τάσεις

**Γ) Θεωρήσεις της πόλης**

* Πόλη και οικονομική κρίση
* Πόλη και κλιματική αλλαγή – Πράσινη υποδομή
* Λιτή πόλη (frugal city), δίκαιη πόλη, σοφή πόλη.
* Έξυπνη πόλη (smart city)
* Kυκλική πολεοδομία (circular urbanism)

**Δ) Ανάλυση εργαλείων και άσκηση πολεοδομικού σχεδιασμού**

Ανάλυση των μεθοδολογικών εργαλείων NEXUS ANALYSIS, DELPHI και URBANBENCHMARKING σε πολεοδομική κλίμακα και χρση τους ﷽﷽ήση τους για τη σύνταξη ολοκληρωμένων συγκεκριμένων προτάσεων για μια παράκτια αστική περιοχή της χώρας π.χ Παράκτιο Μέτωπο Αττικής ή σε για μιά σχεδιαζόμενη ολοκληρωμένη αστική παρέμβαση ή μιά περιοχή ανάπλασης. Προς τούτο, γίνεται: α. Καταγραφή των εμπλεκόμενων stakeholders (π.χ. κρατικοί φορείς, δήμοι, ιδιώτες επενδυτές κτλ) στην εν λόγω περιοχή πολεοδομικής/οικιστικής ανάπτυξης. Β. Σύνθεση των διαφορετικών /αντικρουόμενων συμφερόντων και των πολλαπλών κοινωνικών αναπτυξιακών στόχων. Γ. Σύνταξη ΝΕΧUS analysis για τη ολοκληρωμένη ανάπτυξη της περιοχής. Δ. Διατύπωση προτάσεων για την ολοκληρωμένη και «χωρίς αποκλεισμούς» ανάπτυξη της περιοχής.

**ΕΝΔΕΙΚΤΙΚΑ ΒΙΒΛΙΑ - ΑΡΘΡΑ**

1. Καυκαλάς Γ., κουσα ﷽﷽﷽ποδεικνή Πρόοδος ( 7η Πόλη και πολεοδομικές πρακτικές, Εκδόσεις ΚΡΙΤΙΚΗ,
2. Αραβαντινός Αθ. Πολεοδομικός Σχεδιασμός, Για μιά βιώσιμη ανάπτυξη του αστικού χώρου, Εκδόσεις ΣΥΜΜΕΤΡΙΑ
3. Kυβέλου Στ., «Από τη χωροταξία στη χωροδιαχείριση : η έννοια του στρατηγικού χωρικού σχεδιασμού και της εδαφικής συνοχής στην Ευρώπη», Εκδόσεις ΚΡΙΤΙΚΗ, 2010
4. Κυβέλου Στ., Αναθεωρώντας τον αστικό σχεδιασμό στις συνθήκες φτώχειας και κοινωνικού αποκλεισμού, HuffingtonPost, 7.10.2016
5. Άρθρα που υποδεικνύονται από την διδάσκουσα

**Τρόπος αξιολόγησης-εξέτασης**

1. Μικρής έκτασης παρουσίαση ενός πολεοδομικού θέματος κατά την διάρκεια του εξαμήνου (20%)
2. Πρόοδος αυτοαξιολόγησης
3. Απαλλακτική Τελική Εργασία και προφορική εξέταση ( 80%)